**POLITIKA ZAŠTITE PRIVATNOSTI**

Glazbena škola Jastrebarsko, ( dalje u tekstu: GŠ Jastrebarsko ) javna je ustanova umjetničkog glazbenog obrazovanja te kao takva posebnu pažnju posvećuje zaštiti osobnih podataka djece/učenika.

Ovom Politikom zaštite privatnosti, sukladno Uredbi (EU) 2016/679 Europskog parlamenta i Vijeća od 27. travnja 2016. i Zakona o provedbi Opće uredbe o zaštiti podataka („ Narodne novine“ broj 42/18 ), GŠ Jastrebarsko pruža Vama, zakonskim zastupnicima djece/učenika, informacije o obradi osobnih podataka Vas i Vaše djece/učenika za potrebe:

- postupka upisa djeteta u GŠ Jastrebarsko i

- korištenja usluga programa glazbene igraone

Politika zaštite privatnosti pruža Vam sljedeće informacije:

* tko je voditelj obrade Vaših osobnih podataka
* koje vrste Vaših osobnih podatke obrađujemo
* koja je svrha i pravna osnova obrade Vaših osobnih podataka
* način prikupljanja i primanja podatka
* razdoblje pohrane ( čuvanja ) Vaših osobnih podataka
* s kime dijelimo Vaše osobne podatke
* Vaša prava
* kontakt podatke službenika za zaštitu podataka

**1. TKO JE VODITELJ OBRADE VAŠIH OSOBNIH PODATAKA?**

Voditelj obrade osobnih podataka Vaše djece/učenika i Vas je Glazbena škola Jastrebarsko sa sjedištem u Jastrebarskom, Zrinski-Frankopanska 13, upisana u sudski registar Trgovačkog suda u Zagrebu i zajednički elektronski upisnik ustanova osnovnog i srednjeg školstva Ministarstva znanosti i obrazovanja, OIB:30027035089, MB:1761021. Osnivač GŠ Jastrebarsko je Grad Jastrebarsko.

**2. KOJE VRSTE VAŠIH OSOBNIH PODATAKA OBRAĐUJEMO**

Ovisno o svrsi radi koje obrađujemo Vaše podatke, vrste osobnih podataka koje obrađujemo općenito su:

* podaci o identitetu Vas i Vašeg djeteta/učenika
* podaci o zdravstvenom stanju djeteta
* Vaši kontakt podaci

Napominjemo da obrađujemo isključivo podatke koji su kao takvi obvezni podaci prijavnice/upisnice za upis djeteta u GŠ Jastrebarsko, ugovora o ostvarivanju prava i obveza korisnika usluga GŠ Jastrebarsko ili nam je obrada pojedinih podataka kao takva izričito propisana zakonom ili nekim podzakonskim aktom.

**3. SVRHA OBRADE VAŠIH OSOBNIH PODATAKA**

GŠ Jastrebarsko osobne podatke Vas i Vaše djece/učenika prikuplja i obrađuje u sljedeće svrhe:

* za potrebe obrade upisa djeteta u program osnovnog umjetničkog programa
* za potrebe obrade upisa djeteta u program glazbene igraone
* za potrebe sklapanja i izvršenja ugovora o ostvarivanju prava i obveza korisnika usluga programa osnovnog umjetničkog programa i programa glazbene igraone
* za vođenje propisane pedagoške dokumentacije
* za potrebe obračuna sudjelovanja roditelja u cijeni programa
* za potrebe statistike

**4. PRAVNA OSNOVA OBRADE VAŠIH OSOBNIH PODATAKA**

Ovisno o svrsi prikupljanja i obrade osobnih podataka, pravna osnova za obradu Vaših podataka može biti Vaša suglasnost ( privola ), izvršenje ugovora odnosno usluge koju ste tražili, propisi koji zahtijevaju obradu Vaših osobnih podataka ili naš legitimni interes.

Primjerice, podatke koje od Vas prikupljamo i obrađujemo vezano uz obradu prijave i upisa u GŠ Jastrebarsko obrađujemo na osnovi Zakona o odgoju i obrazovanju u osnovnoj i srednjoj školi i Zakona o umjetničkom obrazovanju, i naših općih akta. Podatke koje obrađujemo u svrhu ostvarivanja prava i obveza korisnika usluga uključujući i podatke koje obrađujemo u svrhu utvrđivanja sudjelovanja roditelja u cijeni programa obrađujemo na osnovi s Vama sklopljenog ugovora. Obradu osobnih podataka Vaše djece u svrhu vođenja pedagoške dokumentacije, a koji kao takvi predstavljaju posebnu vrstu podataka, obrađujemo na osnovi zakonskih propisa te našeg legitimnog interesa koji se sastoji u tome da Vašem djetetu kao i ostaloj djeci koja borave u našoj školi pružimo maksimalnu moguću skrb i uslugu u skladu s Državnim pedagoškim standardom osnovnoškolskog sustava odgoja i obrazovanja.

Za obradu osobnih podataka u prethodno navedene svrhe nije nužna izričita Vaša suglasnost. Naime, Škola će za obradu osobnih podataka Vas i Vaše djece/učenika izričitu suglasnost tražiti samo u onim slučajevima kada ne postoji neka druga pravna osnova ( npr. za javnu objavu imena i prezimena djece/učenika, za fotografiranje i snimanje , za objavu fotografija djece na web stranici GŠ Jastrebarsko a u svrhu promocije Škole i učenika i dr.). U slučaju kada se obrada temelji na Vašem izričitom pristanku, imate pravo u svakom trenutku povući danu privolu.

U slučaju kada ne pružite GŠ Jastrebarsko osobne podatke za koje postoji pravna osnova obrade ( npr. u prijavnici/upisnici za upis ne pružite sve podatke koji se za potrebe provođenja upisa traže ) GŠ Jastrebarsko neće moći provesti upis odnosno doći će do raskida ugovora o ostvarivanju prava i obveza korisnika usluga.

**5. NAČIN PRIKUPLJANJA OSOBNIH PODATAKA**

Osobne podatke Vas i Vaše djece prikupljamo od Vas izravno bilo prilikom popunjavanja prijavnice/upisnice odnosno sklapanja ugovora o pružanju usluga. Također, GŠ Jastrebarsko osobne podatke može prikupljati putem javnih registara, e-matice te od trećih osoba ( npr. redovne osnovne škole učenika ).

U slučaju kada nam pružite osobne podatke trećih osoba ( npr. podatke o drugom roditelju ili zakonskom zastupniku djeteta) jamčite da ste ih obavijestili o upotrebi njihovih osobnih podataka.

**6. RAZDOBLJE POHRANE VAŠIH OSOBNIH PODATAKA**

GŠ Jastrebarsko je kao javna ustanova, uz prethodnu suglasnost Državnog arhiva, usvojila Pravilnik o zaštiti i obradi arhivskog i dokumentarnog gradiva. Sve osobne podatke, uključujući i osobne podatke Vas i Vaše djece/učenika, GŠ Jastrebarsko pohranjuje i čuva u skladu s predmetnim pravilnikom odnosno u skladu s Popisom i rokovima čuvanja dokumentacije koja je kao takva sastavni dio Pravilnika.

**7. S KIME DIJELIMO VAŠE OSOBNE PODATKE**

Vaše osobne podatke ne dijelimo. Svi radnici GŠ Jastrebarsko koji sudjeluju u obradi Vaših osobnih podataka obvezani su Izjavom o povjerljivosti.

Međutim, u određenim situacijama Vaše osobne podatke možemo otkriti i pouzdanim trećim osobama koja nam daju podršku u uslugama koje mi Vama nudimo i to:

* osobama koje nam pružaju tehnološku pomoć ( informatičari ) vezano uz održavanje naših baza podataka i programskih rješenja
* odvjetničkim uredima
* osobama koje pružaju usluge dostave ( usluge pošte, dostavnih službi )

Pouzdanim trećim osobama pružamo samo nužne informacije potrebne za izvršenje usluge uz zahtjev da Vaše osobne podatke ne upotrebljavaju u druge svrhe. Naši pružatelji usluga moraju u svakom trenutku omogućiti istu razinu sigurnosti za Vaše osobne podatke kao GŠ Jastrebarsko

Vaše osobne podatke možemo otkriti i državnim tijelima ( inspekcijskim tijelima ) odnosno Osnivaču kada smo na to obvezni zakonom odnosno kada smo to dužni učiniti u skladu s pravnim zahtjevima ili u cilju zaštite naših prava ili prava Vas ili javnosti općenito.

**8. VAŠA PRAVA**

Obvezujemo se da ćemo čuvati podatke Vaše djece/učenika i Vas kao povjerljive i osigurati da možete ostvariti Vaša prava.

Vaša prava su:

* pravo na informiranost (u svakom trenutku imate pravo primati jasne, transparentne i lako razumljive informacije o tome kako se upotrebljavaju osobni podaci)
* pravo pristupa (u svakom trenutku imate pravo pristupiti osobnim podacima koje ste nam učinili dostupnim)
* pravo na ispravak (imate pravo zatražiti ispravljanje Vaših osobnih podataka ako su isti neispravni ili nevažeći i/ili njihovo dopunjavanje ako su nepotpuni)
* pravo na brisanje / pravo na zaborav (imate od nas pravo zatražiti brisanje Vaših osobnih podataka s time da se ne radi o apsolutnom pravu jer GŠ Jastrebarsko može imati pravne ili legitimne osnove za zadržavanje osobnih podataka )
* pravo na prigovor (imate pravo prigovora na način kako obrađujemo Vaše osobne podatke koji možete podnijeti izravno GŠ Jastrebarsko ili Agenciji za zaštitu osobnih podataka)
* pravo na povlačenje suglasnosti na obradu podataka temeljenu na suglasnosti u bilo kojem trenutku
* pravo na prenosivost podataka (imate pravo pomicati, kopirati ili prenositi podatke iz naše baze u drugu bazu podataka, ali samo pod uvjetom da se radi o podacima koji se obrađuju temeljem ugovora ili suglasnosti i ako se obrada provodi automatiziranim putem)
* pravo ograničenja (u svakom trenutku imate pravo zatražiti ograničenje obrade podataka)

U svakom trenutku imate pravo obratiti nam se kako bismo Vam pružili sve potrebne informacije vezano uz obradu Vaših osobnih podataka i radi ostvarivanja Vaših prava kao ispitanika. Brisanje, ispravak ili izmjenu podataka možete zatražiti slanjem e-maila na: gsj@ogs-jastrebarsko.skole.hr ili izravno na adresu GŠ Jastrebarsko.

**9. SLUŽBENIK ZA ZAŠTITU PODATAKA**

GŠ Jastrebarsko imenovao je službenika za zaštitu osobnih podataka. Za sva pitanja vezana oko obrade osobnih podataka Vas i Vaše djece/učenika kao i za ostvarivanje svih Vaših prethodno navedenih prava možete se obratiti službeniku za zaštitu podataka putem e-mail adrese; gsj@ogs-jastrebarsko.skole.hr ili pisanim putem na adresu: Glazbena škola Jastrebarsko, Zrinski-Frankopanska 13, Jastrebarsko s naznakom „ Za službenika za zaštitu osobnih podataka “.

**Glazbena Škola Jastrebarsko**